Diari Oficial de la Generalitat Valenciana


Sumari del DOGV 2002, del 13-04-1993 (1993/827625)

ORDRE de 16 de febrer de 1993 de la Conselleria de Cultura, Educació i Ciència, per la qual es declara la necessitat de l'ocupació dels terrenys necessaris per a l'ampliació del campus de la Universitat d'Alacant, situats al terme municipal de Sant Vicent del Raspeig (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/16/(1)/dof/vci/html**

### Dades del document

Número de DOGV
:   2002

Data del DOGV
:   13-04-1993

Secció del DOGV
:   DISPOSICIONS GENERALS

Número del document
:   1993/827625


Data del document
:   16-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de febrer de 1993, de la Conselleria de Cultura, Educació i Ciència, per la qual es declara la necessitat de l'ocupació dels terrenys necessaris per a l'ampliació del campus de la Universitat d'Alacant, situats al terme municipal de San Vicent del Raspeig (Alacant).  
Per Ordre de 25 de setembre de 1992, d'aquesta conselleria (DOGV de 10 de novembre), es va disposar l?obertura d'informació pública, segons el que preveuen els articles 18 i 19 de la Llei d'Expropiació Forçosa i 17 i 18 del seu reglament, de la relació concreta i individualitzada dels béns i drets que es consideren de necessària expropiació, situats al terme municipal de Sant Vicent del Raspeig, que han de quedar adscrits a la Universitat d'Alacant per a l'ampliació del campus, declarada d'utilitat pública pel Decret 80/1992, d?1 de juny, del Consell de la Generalitat Valenciana (DOGV de 8 de juny).  
Publicada la relació concreta i individualitzada dels béns que s'han d'expropiar en la forma disposada en la legislació d'expropiació forçosa, i finalitzat el termini per a les al·legacions, s'ha procedit a realitzar els tràmits que disposa l'article 19 del Reglament de la Llei d'Expropiació Forçosa, el resultat dels quals és el següent:,  
1. Per la mercantil Centros comercials PRYCA, SA, s'han efectuat les al·legacions següents:  
a) Que es reconega la seua condició de propietària dels terrenys, identificats en el projecte d'expropiació com a parcel·les 12a, 12b i 17, ja que ha absorbit l?entitat que figura com a propietària en la relació provisional publicada, Grandes Superfícies, SA, en virtut d'escriptura de fusió atorgada en presència del notari de Madrid, Sr. Francisco Echavarri Lomo, en data 1 de juliol de 1990. Al·legació que s'ha de tenir en compte ja que acredita l'absorció de la mercantil que figura com a titular registral dels terrenys que s'han d'expropiar, si bé queda condicionat el pagament del preu just, que al seu dia es determinarà, a l'acreditació per part d'aquella de la titularitat dels béns.  
b) Defecte en la publicació de la relació de béns i drets afectats per no explicitar si l?expropiació dels terrenys és total o parcial, i, en conseqüència, anul·lació de l'acte i nova publicació. Aquesta al·legació ha de ser rebutjada perquè en la relació provisional dels béns s'explicita la superfície que s'ha d'expropiar de cada parcel·la i la parcel·la cadastral de què es tracta, cosa que permet al titular que hi té drets col·legir si l?expropiació afecta la totalitat o solament n'afecta part  
c) Oposició a la necessitat d'ocupació, per entendre que s'incompleix el fi utilitat pública o interès social, a pesar de la seua declaració pel Decret 80/1992, del Consell de la Generalitat Valenciana, ja que la beneficiària de l?expropiació, la Universitat d'Alacant, és ja propietària de terrenys que fiten amb l'actual campus sobre els quals es procedirà a efectuar-ne l'ampliació. Oposició que s'ha de desestimar perquè cal destacar que aquesta expropiació és inclosa en el Pla General d'Ordenació Urbana del Municipi de Sant Vicent del Raspeig (aprovat definitivament per la Comissió Territorial d'Urbanisme d'Alacant, pels acords de 5 d'abril i 26 de setembre de 1990, i publicat en els BOE de 17 de maig i 30 de novembre de 1990, respectivament), en classificar i qualificar el sòl corresponent a la superfície que s'ha d'expropiar (entre elles les finques abans indicades de la part al·legant) com a sòl urbà comú (SUC), d'ús docent universitari (D/DO), i preveure com a sistema de gestió del sòl l?expropiació, per això cal tenir en compte en aquest sentit l'article 4r32 del vigent text refós, aprovat pel Reial Decret Legislatiu 1/1992, de 26 de juny (BOE de 30 de juny), que disposa que l'aprovació de Plans d'Ordenació Urbana i de delimitacions d'unitats d'execució, que s'ha de desenvolupar pel sistema d'expropiació, implicarà la declaració pública de les obres i la necessitat d'ocupació dels terrenys i edificis - corresponents, als fins d'expropiació o imposició de servituds. Per tant, cal subratllar que la necessitat d'ocupació dels terrenys i edificis d'aquest expedient d'expropiació forçosa es va declarar implícitament pel citat Pla d'Ordenació Urbana, sense que ni Grandes Superfícies, SA, ni Centros comercials PRYCA, SA, presenten al·legacions al pla esmentat, per la qual cosa s'ha d'entendre consentida, per la part ara al·legant, la necessitat d'ocupació citada.  
2. Pel senyor Vicente Torregrosa Pastor i el senyor Antonio García Vegara, s'efectuen les al·legacions següents:  
a) Inclusió en la relació de béns que s'han d'expropiar d'una construcció sítia en la parcel·la 11 bis del projecte d'expropiació la titularitat de la qual comparteixen amb la Universitat d'Alacant. Una vegada acreditada la seua titularitat se n'ha de procedir a la inclusió en la relació de béns afectats.  
b) Major superfície de la parcel·la que s'ha d'expropiar que la que figura en la relació provisional. Concretament, s'al·lega que aquella és de 6.414. m2, al·legació que no procedeix recollir, perquè la superfície de 4.804 m2 que figura en la relació provisional es correspon amb la que figura inscrita en el Registre de la Propietat i en els títols de propietat, sense que els al·legants hagen desvirtuat, pels mitjans reconeguts en la legislació hipotecària i registral, aqueixa superfície.  
3. Per la senyora Isabel Llorca Purkiss i la senyora Isabel, el senyor Francisco i el senyor Manuel Asín Llorca, s'han formulat les al·legacions següents:  
a) La nul·litat dels actes de tràmit fins ara dictats en el procediment, per defectes de forma en la publicació de la relació provisional de béns i drets, en la notificació de la necessitat d'ocupació, així com incompetència de l?òrgan expropiador que es diu desconèixer pel confusionisme dels actes publicats. Al·legacions el rebuig de les quals procedeix per no respondre a la realitat, ja que l?obertura del tràmit d'informació pública i la relació de béns i drets afectats han estat publicades d'acord amb el que disposa la legislació d'expropiació forçosa, i s'ha de destacar que l'article 9 de la Llei 4/1983, de la Generalitat Valenciana, de 23 de novembre, reconeix plena eficàcia jurídica a les actuacions i documents administratius redactats en valencià. Quant a la notificació individual de l'acord de necessitat d'ocupació, difícilment podria produir-se en el moment exigit pels al·legats, ja que la declaració no s'hi havia produït per no trobar-se el procediment en aquesta fase. Finalment, quant al suposat confusionisme de l?òrgan expropiador, queda clara la competència del Consell de la Generalitat Valenciana per a dictar l'acord de declaració d'utilitat pública segons l'article 25 de la Llei de Govern Valencià i la condició de beneficiària de l?expropiació de la Universitat d'Alacant en virtut del Decret 80/1992, d?1 de juny, del Consell de la Generalitat Valenciana.  
b) Rectificació de la titularitat de les parcel·les a favor dels al·legants en lloc del senyor Manuel Asín Aguirre, atesa la defunció d'aquest i la condició d'hereus seus d'aquells. Al·legació que cal estimar per la notorietat de l'òbit, però condicionant el pagament del preu just a l'acreditació documental tant de la defunció com de la vigència del testament aportat.  
e) Inexistència d'alguns dels drets de l'arrendament recollits en la relació provisional, concretament els del senyor José Daniel«Pérez Izquierdo i el de 1 - a mercantil Radio Costablanca núm. 1 Europea. Han de ser acceptats per constar acreditada en l?expedient la reseissió de la relació d'inquilinat, i declarar subsistents la resta d'arrendaments en les condicions que es determinen en els seus contractes.  
d) Major extensió o superfície de la recollida en la relació provisional, tant de la parcel·la com de la construcció que hi ha. S'han de rebutjar perquè la superfície que figura en la relació provisional es correspon amb la que figura inscrita en el Registre de la Propietat i en els títols de propietat, sense que els al·legants hagen desvirtuat, pels mitjans reconeguts en la legislació hipotecària i registral, tal superfície.  
Per tot aixà, en virtut de les competències que en l'expedient expropiatori m'han estat atribuïdes per l'article quart del Decreto 80/1992, d?1 de juny, del Consell de la Generalitat Valenciana, i vist el preceptiu informe jurídic,  
ORDENE  
Primer  
Declarar la necessitat de l?ocupació dels terrenys ubicats al terme municipal de Sant Vicent del Raspeig (Alacant), necessaris per a l'ampliació del campus de la Universitat d'Alacant, i, en conseqüència, desestimar l?oposició a la necessitat d'ocupació dels terrenys necessaris per a l'ampliació del campus de la Universitat d'Alacant, formulada per la mercantil Centros Comerciales PRYCA, SA, per les raons que s'assenyalen en la motivació d'aquesta ordre.  
Així mateix, es desestimen les al·legacions formulades sobre anul·labilitat dels actes procedimentals produïts amb anterioritat a l'acord de necessitat d'ocupació per les raons assenyalades en la motivació.  
Segon  
Aprovar la descripció material i jurídica dels béns i drets que es considera necessari expropiar, segons el que es disposa en els articles 20 de la Llei d'Expropiació Forçosa i 19 del seu reglament.  
En l'annex a aquesta resolució es descriuen detalladament els béns i drets afectats per l?expropiació i es designen nominalment els interessats en els succesius tràmits, amb les rectificacions que s'assenyalen en la motivació d'aquesta ordre.  
Tercer  
Contra aquesta ordre podrà interposar-se recurs de reposició davant aquesta conselleria en el termini d'un mes, a comptar des de la seua notificació o publicació, de conformitat amb el que es disposa en l'article 126 de la Llei de Procediment Administratiu i en l'article 52.2 de la Llei Reguladora de la Jurisdicció contenciosa Administrativa, amb els efectes assenyalats en l'article 22 de la Llei d'Expropiació Forçosa.  
Quart  
Aquesta ordre, amb el seu annex, es publicarà i notificarà en la forma disposada per la legislació d'expropiació forçosa, i una vegada ferma, la Universitat d'Alacant, com a beneficiària de l'expropiació, iniciarà l'expedient de determinació del preu just, com a actuació separada, de conformitat amb el que s'estableix en l'article 21 de la Llei d'Expropiació Forçosa i concordants del seu reglament.  
València, 16 de febrer de 1993.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI